cyanic-selkie/wikianc huggingface dataset:
তালহা ইবনে উবাইদিল্লাহ
বদর যুদ্ধ ে অবদান
বদর যুদ্ধ ২ হিজরির ১৭ রমজান (১৭ মার্চ ৬২৪ খ্রিষ্টাব্দ) মদিনার মুসলিম ও মক্কার কুরাইশদের মধ্যে সংঘটিত হয়। ইসলামের ইতিহাসে এটি প্রথম প্রধান যুদ্ধ। এতে জয়ের ফলে মুসলিমদের প্রতিপত্তি পূর্বের তুলনায় বৃদ্ধি লাভ করে। বদর যুদ্ধে মুসলিম বাহিনীর তুলনায় অমুসলিম বাহিনীর সেনা সংখ্যা ছিলো বহুগুণ বেশি। বদর যুদ্ধে তালহা প্রত্যক্ষভাবে যুদ্ধে অংশগ্রহণ করেন নি। তার অবদান ছিলো পরোক্ষভাবে। যুদ্ধের সময় মুহাম্মদ জানতে পারলেন যে একদল অমুসলিম মদীনার মুসলিমদের ওপর হামলার পরিকল্পনা করছে। তাদের বিষয়ে খোঁজ নিতে মুহাম্মদ তালহাকে পাঠিয়েছিলেন। সেই সময় বিভিন্ন কাজে আরো ৭ জন সাহাবীকে পাঠানো হয়েছিলো। তারা কেউই বদর যুদ্ধে প্রত্যক্ষভাবে যুদ্ধ না করলেও তাদের বদর যুদ্ধের যোদ্ধা হিসেবে গণ্য করা হয়। তারা সবাই যুদ্ধলব্ধ মালামালের ভাগ পেয়েছিলেন।
মক্কা বিজয়
নবী মুহাম্মাদ খ্রিস্টীয় ৬৩০ অব্দে বিনা রক্তপাতে মক্কা নগরী দখল করেন। ইতিহাসে এই ঘটনা মক্কা বিজয় নামে খ্যাত। খাইবার বিজয়ের পর মক্কা বিজয়ের প্রস্তুতি চলছিলো। এইসময় হাতিম বিন আবী বালতায়া মুসলিমদের সব খবর চিঠি লিখে শত্রুবাহিনীকে জানাতে মক্কায় একজন মহিলাকে প্রেরণ করলেন। এই ঘটনা জানাজানি হয়ে গেলে উক্ত মহিলাকে আটক করতে যে দলটি পাঠানো হয়েছিলো যুবাইর ছিলেন সেই দলের একজন সদস্য। মক্কা বিজয়ের দিন মুহাম্মদ মুসলিম বাহিনীকে ছোট ছোট অনেক দলে ভাগ করেন। সর্বশেষ ও ক্ষুদ্র দলে ছিলেন মুহাম্মদ নিজে। সেই দলের একজন ছিলেন তালহা। কা’বা ঘরে প্রবশের সময় মুহাম্মদের সাথে তালহা ছিলেন।
রিদ্দার যুদ্ধ
৬৩২ সালে আবু বকর স্বঘোষিত নবী তুলায়হার একটি আক্রমণ থেকে মদিনাকে রক্ষার জন্য একটি সেনাদল গঠন করেন। এই সেনাদলে আলি ইবনে আবি তালিব, তালহা ইবনে উবাইদিল্লাহ ও যুবাইর ইবনুল আওয়াম সেনাদলের এক তৃতীয়াংশ করে দায়িত্ব পান।
দানশীলতা
তালহার অন্যতম গুণ ছিলো তিনি প্রচুর দান করতেন। সম্পদ জমা করা তিনি পছন্দ করতেন না। তাই তাকে বলা হতো “দানশীল তালহা”। একবার হাদরামাউত থেকে তার কাছে প্রায় সত্তর হাজার দিরহাম এলো। এত গুলো টাকা পেয়ে তিনি বিমর্ষ হয়ে পড়েন। তিনি পরের দিনই সমস্ত টাকা দান করে দিলেন। একবার এক লোক এসে তার কাছে সাহায্য চাইলো। তিনি তাকে নিজের জমি বিক্রি করে ৩ লাখ দিরহাম দান করলেন।
মৃত্যু
উটের যুদ্ধ চলাকালে একটি তীর এসে তার পায়ে বিদ্ধ হয়। ক্ষতস্থান থেকে রক্ত পড়া কোনভাবেই বন্ধ করা যাচ্ছিলো না। তাই তিনি একজন দাসকে সঙ্গে নিয়ে বসরার দারুল ইলাসজ হাসপাতালে রওনা দেন। অতিরিক্ত রক্তক্ষহরণে হাসপাতালে তার মৃত্যু হয়। হিজরী ৩৬ সালে ৬৪ বছর বয়সে তিনি মারা যান।
পরিবার
তালহা ৮ জন আলাদা মহিলার মাধ্যমে প্রায় ১৬ জন সন্তানের জনক।
দুর্গাপুর ইউনিয়ন, পিরোজপুর সদর
দুর্গাপুর বাংলাদেশের পিরোজপুর জেলার অন্তর্গত পিরোজপুর সদর উপজেলার একটি ইউনিয়ন।
আয়তন
দুর্গাপুর ইউনিয়নের আয়তন ৪,৬৮৭ একর।
প্রশাসনিক কাঠামো
দুর্গাপুর ইউনিয়ন পিরোজপুর সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম পিরোজপুর সদর থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী দুর্গাপুর ইউনিয়নের মোট জনসংখ্যা ১৪,৬৯৭ জন। এর মধ্যে পুরুষ ৭,১৯০ জন এবং মহিলা ৭,৫০৭ জন। মোট পরিবার ৩,৫০৪টি।
শিক্ষা
২০১১ সালের আদমশুমারি অনুযায়ী দুর্গাপুর ইউনিয়নের সাক্ষরতার হার ৬৩.৪%।
মিশরের পঞ্চম রাজবংশ
thumb|300px| [[সাক্কারা|সাক্কারায় ফারাও উনাসের পিরামিড। এখানেই প্রথম পিরামিডগাত্রে খোদিত চিত্রলিপি উদ্ধার করা সম্ভব হয়েছে।]] মিশরের পঞ্চম রাজবংশের (২৫০৪ - ২৩৪৭ খ্রিস্টপূর্বাব্দ) শাসকরা আগের রাজবংশগুলির তুলনায় আমাদের কাছে বেশি পরিচিত। সমকালীন বা তৎপরবর্তী মিশরের বিভিন্ন ঐতিহ্যবাহী লেখাপত্রে যেমন তাদের পরিচয় মেলে, তাদের আমলের বিভিন্ন প্রত্নতাত্ত্বিক উপাদান থেকেও তা যাচাই করা সম্ভব হয়। আবুসিরে অবস্থিত ছোট ছোট পিরামিডগুলি ও বিশেষ করে সূর্যদেবতা রা বা রে-র মন্দির তাদের শাসনামলের সাক্ষ্যবহন করে।
নৃপতিবৃন্দ
ফারাও উসেরকাফের (২৪৯৪ - ২৪৮৭ খ্রিস্টপূর্বাব্দ) হাতে এই রাজবংশের সূচনা। তার পরে সিংহাসনে বসেন তার পুত্র সাহুরে (২৪৮৭ - ২৪৭৫ খ্রিস্টপূর্বাব্দ)। তিনি পুন্ত অভিমুখে এক বিজয়াভিযান পরিচালনা করেন বলে জানতে পারা যায়। তার পরে ফারাও হন তার পুত্র নেফেরিরকারে কাকাই (২৪৭৫ - ২৪৫৫ খ্রিস্টপূর্বাব্দ); ফারাওদের রাজকীয় উপাধি গ্রহণের ঐতিহ্য তার আমল থেকেই শুরু হয়। তার পরের দু'জন সল্প সময়ের ফারাও'এর নাম আমরা জানতে পারি - তার পুত্র নেফেরেফ্রে (২৪৫৫ - ২৪৫৩ খ্রিস্টপূর্বাব্দ) ও শেপসেসকারে; দ্বিতীয়জনের বংশপরিচয় সম্বন্ধে তেমন কিছুই জানা যায় না। যাইহোক, শেপসেসকারে যতদূর সম্ভব নেফেরেফ্রে'র ভাই নিউসেরে ইনির হাতে মারা যান। ইনি দীর্ঘ ২৪ বছর (২৪৪৫ - ২৪২১ খ্রিস্টপূর্বাব্দ) বা তারও বেশি রাজত্ব করেন। আবুসিরে তার আমলে প্রচুর নির্মাণকার্য পরিচালিত হয়। এছাড়া গিজাতেও তিনি নূতন করে রাজকীয় নির্মাণে হাত দেন। এরপরে একে একে ফারাও হন মেনকাউহোর কাইউ (২৪২১ - ২৪১৪ খ্রিস্টপূর্বাব্দ), জেদকারে ইসেসি (২৪১৪ - ২৩৭৫ খ্রিস্টপূর্বাব্দ) এবং উনাস (২৩৭৫ - ২৩৪৫ খ্রিস্টপূর্বাব্দ)। শেষোক্তজন ছিলেন এই রাজবংশের শেষ ফারাও।
যদিও প্রখ্যাত প্রাচীন মিশরীয় পণ্ডিত মানেথোর মতে পঞ্চম রাজবংশের রাজত্বের স্থায়িত্বকাল ছিল ২৪৮ বছর, আধুনিক ঐতিহাসিকদের মতে তা মোটামুটি ১৫০ বছরের মতো স্থায়ী ছিল। নিচের ছকে হোরাসনাম ও রাণীদের নামগুলি নেওয়া হয়েছে ডডসন ও হিল্টনের বই থেকে। তবে বিভিন্ন ঐতিহাসিকদের মধ্যে এঁদের রাজত্বের নির্দিষ্ট সনতারিখ নিয়ে কিছুটা মতানৈক্য লক্ষ করা যায়।
প্রশাসন
এইসময় ফারাওদের প্রকৃত ক্ষমতা কিছুটা হ্রাসের প্রবণতা লক্ষ্য করা যায়। পক্ষান্তরে অভিজাত শ্রেণি ও প্রশাসনিক আধিকারিকদের ক্ষমতা অনেকটাই বৃদ্ধি পায়। ফারাওও তাদের উপরে অনেকটা নির্ভরশীল হয়ে পড়েন। সমসাময়িক নানা লিখিত ফলক ও অন্যান্য সাক্ষ্য থেকে আমরা এই তথ্য জানতে পারি।
ব্যবসাবাণিজ্য
এইসময় মিশরের বাণিজ্যের উল্লেখযোগ্য প্রসার লক্ষ করা যায়। আবলুস কাঠ, গন্ধরস লোবান প্রভৃতি সুগন্ধি দ্রব্য, সোনা তামা এবং অন্যান্য প্রয়োজনীয় ধাতু, ইত্যাদির বাণিজ্য উল্লেখযোগ্য পরিমাণে বৃদ্ধি পাওয়ার ফলে জাহাজশিল্পেরও প্রসার ঘটে, যাতে খোলা সমুদ্রে বাণিজ্যাভিযান সম্ভব হয়। লেবানন থেকে সে'সময় মিশরে সিডার কাঠ আমদানি করা হত; লোহিত সাগর বরাবর পুন্ত থেকে (যতদূর সম্ভব আজকের সোমালিয়া) আমদানি হত সোনা, আবলুস কাঠ, হাতির দাঁত, সুগন্ধি রেজিন, প্রভৃতি। তবে সে' যুগে জাহাজ নির্মাণের ক্ষেত্রে লোহার পেরেক, গজাল, ক্ল্যাস্প বা এমনকী কাঠের গোঁজও ব্যবহৃত হত না; বড় বড় কাঠ বা তক্তাকে মোটা দড়ি বা কাছি দিয়ে শক্ত করে বেঁধে একসঙ্গে করে তৈরি হত জাহাজের খোল।
ঐতিহাসিক উপাদান ও গুরুত্ব
উনাসের পিরামিডগাত্রে আমরা যে চিত্রলিপির দেখা পাই, তা উদ্ধার হওয়া পিরামিডগাত্রে লিখিত লিপির মধ্যে প্রাচীনতম। আমাদের হাতে এসে পৌঁছনো মানুষের লিখিত ধর্মীয় লেখারও তা প্রাচীনতম উদাহরণ।
রঞ্জন-রশ্মি বিকিরণকারী যুগ্ম তারা
থাম্ব|300x300পিক্সেল| শিল্পীর কল্পনায় রঞ্জন-রশ্মি বিকিরণকারী জোড়াতারা এক্স-রে দ্বৈত তারা হল দুটি মহাজাগতিক উপাদানের সমন্বয়ে তৈরি এক শ্রেণির যুগ্মতারা যারা রঞ্জন রশ্মি বা এক্স-রে বিকিরণ করে। এক্ষেত্রে একটি উপাদান থেকে অন্য আরেকটি উপাদানে বিভিন্ন বস্তু পতিত হয়ে এক্স-রে উৎপন্ন করে। এখানে প্রথম উপাদানটিকে ডোনার বা দাতা এবং অন্য উপাদানটিকে এক্রেটর বলা হয়। সাধারণত, দাতা উপাদানটি একটি অপেক্ষাকৃত স্বাভাবিক তারা হয়ে থাকে, এবং এক্রেটর উচ্চ ঘনত্ববিশিষ্ট কোন তারা যেমন, নিউট্রন তারকা বা কৃষ্ণগহ্বর বা কমপ্যাক্ট তারা হয়ে থাকে। পতিত বস্তু তার স্থিতি ভরের কয়েক দশক শতাংশ মহাকর্ষীয় বিভব শক্তি, এক্স-রে রূপে বিকিরণ করে (যেখানে, হাইড্রোজেন ফিউশন এর ফলে স্থিতি ভরের মাত্র ০.৭ শতাংশ নিঃসৃত হয়)। এক্স-রে দ্বৈতের জীবনকাল এবং ভর-স্থানান্তরের হার নির্ভর করে দাতা তারকার বিবর্তনীয় অবস্থা, দাতা ও এক্রেটরের ভরের অনুপাত এবং এদের কক্ষীয় বিচ্ছিন্নতার উপর।
শ্রেণীবিন্যাস
এক্স-রে দ্বৈত তারাকে আরও কয়েকটি উপশ্রেণীগুলিতে বিভক্ত করা হয়, যার ফলে সম্ভবত এর অন্তর্নিহিত ঘটনা আরও ভালভাবে প্রতীয়মান হয়। উল্লেখ্য যে, শ্রেণিবিন্যাসটি দৃশ্যমান দাতা উপাদানের ভর (উচ্চ, মধ্যবর্তী, নিম্ন) এর ভিত্তিতে করা হয়েছে, উচ্চ ঘনত্ববিশিষ্ট এক্স-রে নির্গমনকারী এক্রেটরের ভরের ভিত্তিতে নয়।
নিম্ন ভরবিশিষ্ট এক্স-রে দ্বৈত তারা
নিম্ন ভরবিশিষ্ট এক্স-রে দ্বৈত তারা (এলএমএক্সবি) হচ্ছে একটি যুগ্ম তারকা ব্যবস্থা যেখানে উপাদানগুলির মধ্যে একটি হচ্ছে কালো গহ্বর বা নিউট্রন তারকা। সাধারণত, দাতা তারাটি নিজেই নিজের রোচে লোবে অঞ্চল বা মহাকর্ষীয় এলাকা দখল করে নেয় এবং অধিক ঘনত্ববিশিষ্ট এক্রেটর উপাদানটিতে (নিউট্রন তারা বা কৃষ্ণ গহ্বর) বিভিন্ন বস্তু স্থানান্তর করে। এলএমএক্সবি ব্যবস্থায় দাতা তারাটি এক্রেটরের চেয়ে আকারে ছোট হয়। এটি একটি মেইন-সিকোয়েন্স তারা, একটি ক্ষয়িত বামন (শ্বেত বামন) অথবা বিবর্তিত তারা (লোহিত দানব) হতে পারে। আকাশগঙ্গা ছায়াপথে প্রায় দুইশত এলএমএক্সবি শনাক্ত করা হয়েছে, এবং এদের মধ্যে ১৩ টি এলএমএক্সবি গ্লোবিউলার গুচ্ছে অবস্থিত। চন্দ্র এক্সরে অবজারভেটরি বহু দূরবর্তী ছায়াপথে এলএমএক্সবি আবিষ্কার করেছে।
এলএক্সএমবি সাধারণত এক্স-রে নিঃসারকরূপে পাওয়া গেলেও, কখনও কখনও এক্স-রে পালসার হিসেবেও এদের দেখা যায়। হাইড্রোজেন এবং হিলিয়াম এর সংযোগের ফলে তৈরি তাপীয়পারমাণবিক বিস্ফোরণের দ্বারা এক্স-রে নিঃসারক তৈরি হয়।
মাঝারি ভরবিশিষ্ট এক্স-রে দ্বৈত তারা
মাঝারি ভরবিশিষ্ট এক্স-রে দ্বৈত তারা ( আইএমএক্সবি ) হচ্ছে একটি যুগ্ম তারা ব্যবস্থা যেখানে এক্রেটর উপাদান হচ্ছে নিউট্রন তারকা বা একটি কালো গহ্বর। অন্য উপাদানটি হল একটি মাঝারি ভরবিশিষ্ট সাধারণ তারা। মাঝারি ভরবিশিষ্ট এক্স-রে দ্বৈত তারা থেকে নিম্ন-ভরবিশিষ্ট এক্স-রে দ্বৈত তারকা ব্যবস্থার উৎপত্তি হয়।
উচ্চ ভরবিশিষ্ট এক্স-রে দ্বৈত তারা
উচ্চ ভরবিশিষ্ট এক্স-রে দ্বৈত তারা (এইচএমএক্সবি) হচ্ছে একটি যুগ্ম তারকা ব্যবস্থা যা শক্তিশালী এক্স রে নিঃসৃত করে এবং যার দাতা উপাদানটি একটি বৃহৎ তারকা। সাধারণত এটি একটি "ও" বা "বি" তারকা, অথবা একটি নীল অতিদানব হয়ে থাকে। ঘনীভূত, এক্স-রে নির্গমনকারী উপাদানটি হয় নিউট্রন তারকা বা কালো গহ্বর। অতিদানব স্বাভাবিক তারাটির নাক্ষত্র ঝড়ের কিছু অংশ ঘনীভূত বস্তুটি আকর্ষণ করে এবং সেগুলো এতে পতিত হওয়ার ফলে এক্স-রে উৎপাদন করে।
একটি উচ্চ-ভর এক্স-রে দ্বৈতে, বড় তারাটি দৃশ্যমান আলোর নির্গমনকে প্রভাবিত করে, এবং ঘনীভূত বস্তুটি এক্স-রে নির্গমনের প্রধান উৎস। এক্ষেত্রে দাতা উপাদানটি খুব উজ্জ্বল হওয়ার ফলে সহজেই শনাক্ত করা যায়। সবচেয়ে বিখ্যাত উচ্চ-ভরবিশিষ্ট এক্স-রে দ্বৈত তারার একটি হল সিগন্যাস এক্স-১, যা শনাক্ত হওয়া প্রথম কালো গহ্বর। অন্যান্য উচ্চ-ভর এক্স-রে দ্বৈতের মধ্যে রয়েছে ভেলা এক্স-১ ( ভেলা এক্স পালসার নিয়ে বিভ্রান্ত হবেন না), এবং ৪ইউ ১৭০০-৩৭।
অনেক সময় উচ্চ-ভরবিশিষ্ট এক্স-রে দ্বৈত, এক্স-রে নিঃসারক না হয়ে এক্স-রে পালসারও হতে পারে। উচ্চ ঘনত্ববিশিষ্ট এক্রেটরের মেরুতে চৌম্বক ফানেলের মত বিভিন্ন বস্তুর সংযোজনের কারণে এক্স-রে পালসারগুলো তৈরি হয়। বৃহৎ আকারের দাতা তারাগুলোর নাক্ষত্র ঝড়, তার মহাকর্ষীয় এলাকা ছাড়িয়ে এত বৃহৎ পরিমাণে প্রসারিত হয় যে, ভরের স্থানান্তরে অস্থিতিশীলতা দেখা দেয় এবং খুব স্বল্প সময়ের মধ্যে ঘটে থাকে।
উচ্চ-ভরবিশিষ্ট এক্স-রে দ্বৈত তারার পরিণতি এর পর্যায়কালের উপর নির্ভর করে। পর্যায়কাল এক বছরের কম হলে, পরিসমাপ্তির পর এটি নিউট্রন কেন্দ্রবিশিষ্ট একটি লোহিত দানব বা নিউট্রন তারায় পরিণত হতে পারে। পর্যায়কাল এর বেশি হলে, এটি যুগ্ম নিউট্রন তারকায় পরিণত হতে পারে, যদি বৃহৎ তারাটি সুপারনোভার ফলে ধ্বংসপ্রাপ্ত না হয়।
মাইক্রোকোয়াসার
থাম্ব|250x250পিক্সেল| শিল্পীর কল্পনায় [[এসএস ৪৩৩ মাইক্রোকোয়াসার।]] মাইক্রোকোয়াসার হচ্ছে একটি কোয়াসারের ছোট সংস্করণ। মাইক্রোকোয়াসার নামটি, কোয়াসার থেকে এসেছে। কোয়াসারের কিছু সাধারণ বৈশিষ্ট্য থাকে যেমন: শক্তিশালী এবং পরিবর্তনশীল রেডিও বিকিরণ, যা প্রায়ই একজোড়া রেডিও জেট আকারে ঘটে, এবং একটি এক্রেশন চাকতি যা পার্শ্ববর্তী উচ্চ ঘনত্ববিশিষ্ট কমপ্যাক্ট তারার (কৃষ্ণগহ্বর বা নিউট্রন তারকা) চতুর্দিকে তৈরি হয়। কোয়াসারে, কালো গহ্বরের আকার হয় অত্যন্ত বিশালাকার( লক্ষ লক্ষ সৌর ভর বিশিষ্ট); আর মাইক্রোকোয়াসারে, কমপ্যাক্ট তারা র ভর হয় মাত্র কয়েক সৌর ভর। মাইক্রোকোয়াসারে শোষিত বস্তু একটি স্বাভাবিক দাতা তারকা থেকে আসে, এবং এক্রেশন চাকতিটি বর্ণালীর দৃশ্যমান আলো এবং এক্স-রে পাল্লায় খুবই উজ্জ্বল হয়। মাইক্রোকোয়াসারকে কখনও কখনও অন্যান্য এক্স-রে দ্বৈত থেকে আলাদা করতে রেডিও-জেট এক্স-রে দ্বৈত তারা বলা হয়। রেডিও বিকিরণের একটি অংশ আপেক্ষিক জেট থেকে আসে, যা প্রায়শই অতিআলোকীয় গতি প্রদর্শন করে।
রিলেটিভিস্টিক জেটের গবেষণায় জন্য মাইক্রোকোয়াসার খুব গুরুত্বপূর্ণ। কমপ্যাক্ট তারার কাছাকাছি জেট গঠিত হয়। কম্প্যাক্ট তারার কাছে সময়ের পরিমাপ এদের ভরের সমানুপাতিক। অতএব, সাধারণ কোয়াসার যে অবস্থানে আসতে কয়েক শতাব্দী সময় নেয়, মাইক্রোকোয়াসারে তা একদিনেই হতে পারে।
উল্লেখযোগ্য মাইক্রোকোয়াসারের মধ্যে কয়েকটি হল এসএস ৪৩৩, যার পারমাণবিক বিকিরণ উভয় জেট থেকেই দৃশ্যমান, জিআরএস ১৯১৫+১০৫,যার উচ্চ গতিসম্পন্ন জেট রয়েছে এবং সিগন্যাস এক্স-১, যা গামা রশ্মি (E> ৬০ মেগা ইলেকট্রন ভোল্ট) পর্যন্ত বিকিরণ করে থাকে। কণা ত্বরণের বিভিন্ন প্রক্রিয়া দ্বারা ভিএইচই ব্যান্ডের উচ্চ শক্তিসম্পন্ন কণাগুলির নির্গমন ব্যাখ্যা করা যেতে পারে ( দেখুন ফার্মি ত্বরণ এবং ত্বরণের কেন্দ্রাতিগ প্রক্রিয়া )।
নগ্ন ফুটবল
নগ্ন ফুটবল খেলা দুটি দলের মধ্যে হয়ে থাকে, প্রত্যেক দলে চার জন করে খেলোয়াড় থাকে। খেলোয়াড়েরা সাধারণ ফুটবল পোশাক পড়েই মাছে নামে, যখন এখন গোল হয়, বিপক্ষদলের খেলোয়াড়দের পোশাকের একটি অংশ খুলে ফেলতে হয়। উভয় দল পুরোপুরি নগ্ন হয়ে গেলে ম্যাচটি সাত মিনিট অব্যাহত থাকে এবং তারপরে শেষ হয়।
প্রথম নগ্ন ফুটবল ইভেন্টটি বার্লিনে ৭ থেকে ৯ জুন ২০১৩ এ অনুষ্ঠিত হয়েছিল। এরপর থেকে প্রতি বছর কয়েক বার করে অনুষ্ঠিত হয়ে থাকে।
এই ইভেন্টটি মনোযোগ আকর্ষণ করে এবং জার্মান নারীবাদী আন্দোলনের প্রতিবাদকে উস্কে দেয়।
ভীষ্মক
হিন্দুদের ধর্মগ্রন্থ ও মহাকাব্য মহাভারত অনুযায়ী ভীষ্মক (দেবনাগরী:भीष्मक) ছিলেন বিদর্ভের রাজা এবং কৃষ্ণের প্রথমা পত্নী রুক্মিণীর পিতা৷
ভীষ্মকের পুত্র রুক্মী ছিলেন রুক্মিণীর জ্যেষ্ঠ ভ্রাতা৷ তাঁর অন্য চার পুত্র হলেন রুক্মরথ, রুক্মবাহু, রুক্মকেশ ও রুক্মমালী৷
পূর্বজন্ম
একদা একজন শিব ঠাকুরের ভক্ত ও মন্দিরের পূজারী বাস করতেন৷ তিনি প্রত্যেকদিন নিয়ম করে শিবের পদ পূজা করতেন৷ নিজের নিত্যপূজা শেষ করে মন্দির পরিষ্কার করে ও মূলফটক বন্ধ করে শিবের কাছে নিবেদিত ভোগপ্রসাদ নিয়ে সেই পূজারী প্রত্যেকদিন মন্দিরের বাইরে থাকা অপেক্ষারত কুকুরটিকে সেই প্রসাদ খাওয়াতেন৷ কুকুর যেহেতু আনুগত্যের প্রতীক তাই কুকুরটি পূজারির দেওয়া প্রসাদ খেয়ে তিনি ঘরে পৌঁছানো পর্যন্ত তার সঙ্গ দিতো৷ বহুদিন এরকম চলার পর কুকুরটির প্রতি পূজারীর বিশেষ স্নেহ জন্মায়৷
এক অমাবস্যার রাতে পূজারীটির মন্দিরের কাজে দেরি হয় এবং কাজ করে তিনি দ্রুত গতিতেই প্রসাদ নিয়ে মন্দির থেকে বেরিয়ে যান৷ এমতাবস্থায় ভুলবশত পূজারির পা কুকুরের গায়ে আঘাত করে৷ কুকুরে প্রতিবর্ত্মক্রিয়ার দরুন অমাবস্যার অন্ধকারে কোনোকিছু বোঝায় আগেই কুকুরটি পুরোহিতকে আঘাত করে বসে৷ পরে কৃতকার্যের কথা উপলব্ধি করে কুকুরটি লজ্জিত হয় এবং স্বেচ্ছায় দীর্ঘ দিন না খেয়ে মন্দির সমূখেই প্রাণত্যাগ করে৷ বেশ কিছু বছর পর কুকুরটির স্মৃতিতে পূজারীও মারা যান৷ পরের জন্মে এই পূজারীই শিবভক্তি ও শ্রদ্ধার কারণে বিদর্ভ রাজ্যের রাজা ভীষ্মক রূপে জন্মলাভ করেন৷
রুক্মিণীর শিবপাদপূজা
রাজা ভীষ্মকের পাঁচ পুত্র ও এককন্যা ছিলো, তার মধ্যে রুক্মী ছিলো জ্যেষ্ঠপুত্র৷ সূর্যদেব বিবস্বান পূর্বজন্মের কথা মাথায় রেখে রাজা ভীষ্মকের সাথে সাক্ষাৎ করতে এক ঋষির রূপ ধরে মর্তে অবতরণ করেন৷ রাজা ভীষ্মকও পূর্বজন্মের মতোই ঋষিকে দেখে বেশ আপ্লুত হন এবং সাদরে ঋষিকে স্বাগত জানান৷ রাজপ্রাসাদে নিয়ে গেলে রাজকন্যা রুক্মিণী ঋষির সেবায় নিজেকে নিয়োজিত করলে ঋষি তাঁকে শিবের আশীর্বাদ পাওয়ার জন্য শিবপাদপূজা করার পরামর্শ দেন৷ রুক্মিণী ঋষির কথা মতো শিবের জন্য মালা গেঁথে গন্ধচন্দন সহযোগে শিবের নিত্যপূজা শুরু করেন৷ পূজায় তুষ্ট হয়ে শিব তাঁকে বিষ্ণুর অবতার শ্রীকৃৃষ্ণের সাথে বিবাহ হওয়ার বর দেন৷ রাজা ভীষ্মক এই প্রস্তাবে সম্মতি দিলেও রুক্মী বাঁধ সাধেন, কারণ রাজনৈতিক কারণে তিনি রুক্মিণীর বিবাহ দিতে চান চেদীরাজ শিশুপালের সাথে৷ এখনো শিবের আশীর্বাদধন্য হতে বহু নারী শিব মন্দিরে শিবপাদপূজা করে থাকেন৷
০.৯৯৯...
300px|thumb|right
০.৯৯৯... একটি পৌনঃপুনিক দশমিক সংখ্যা যা একটি বাস্তব সংখ্যাকে নির্দেশ করে। একে অন্যভাবেও লিখা যায়:অথবা\ 0.(9)। নির্দিষ্টভাবে এই সংখ্যাটিকে ১ -এর সমান ধরা হয়। অর্থাৎ ০.৯৯৯... সংখ্যাটি সংখ্যাগত দিক দিয়ে ১ -কেই নির্দেশ করে। এই বিষয়কে কেন্দ্র করে গণিতের বিভিন্ন শাখায় অনেকগুলো প্রামাণিক উপপাদ্যের সৃষ্টি হয়েছে।
বীজগাণিতিক
ধরা যাক x= 0.999..... তাহলে, 10x = 9.999.....
অতএব, (10x -x)= (9.999.... - 0.999....) বা, 9x = 9 অতঃপর নিশ্চিতভাবেই x= 1.
অর্থাৎ, 0.999... মানে প্রায় 1 নয়! একেবারে কাটায় কাটায় 1.
ভগ্নাংশ এবং দীর্ঘ বিভাজন
অসীম দশমিক যে সসীম দশমিকেরই একটিপরিবর্ধিত রূপ তার কারণ হল ভগ্নাংশে প্রকাশ। দীর্ঘ বিভাজন ব্যবহার করে 1⁄3 এর মতো অতি সরল পূর্ণ সাংখ্যিক বিভজনকেও পুনরাবৃত্তিক ভগ্নাংশে পরিণত করা যায়, যাতে অঙ্কগুলো অসীম পর্যন্ত পুনরাবৃত্ত হয়। এই দশমিক ০.৯৯৯%=১ এর একটি দ্রুততর প্রমাণ প্রদান করে। ৩ কে ৩ দিয়ে গুণ করলে প্রতিটি অঙ্ক ৯ হয়, তাই ৩ x ০.৩৩৩% সমান ০.৯৯৯%। আবার ৩ × ১⁄৩ সমান ১, তাই ০.৯৯৯… = ১। এ প্রমাণের আরেকটি রূপে ভগ্নাংশ ১⁄৯ = ০.১১১… কে ৯ দ্বারা গুণ করা হয়।
বহিঃসংযোগ
证明0.999...等于1
সরকারি ফজলুল হক কলেজ
সরকারি ফজলুল হক কলেজ বাংলাদেশের বরিশাল জেলার বানারীপাড়া উপজেলার অন্তর্গত একটি সরকারি শিক্ষাপ্রতিষ্ঠান। ১৯৪০ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
ইতিহাস
কলেজটি ১৯৪০ সালে উচ্চ মাধ্যমিক কলেজ হিসেবে প্রতিষ্ঠিত হয়। ১৯৪০ সালে এতে বি.এ(পাস) কোর্স ও ২০১৩ সালে স্নাতক সম্মান কোর্স চালু করা হয়।
বাংলাদেশের সাম্যবাদী দল (মার্কসবাদী-লেনিনবাদী) (দত্ত)
বাংলাদেশের সাম্যবাদী দল (মার্কসবাদী-লেনিনবাদী) হচ্ছে অজয় দত্ত পরিচালিত বাংলাদেশের একটি রাজনৈতিক দল। দলটি একটি গোপন রাজনৈতিক দল। দলটি পর্যাস নামে একটি পত্রিকা প্রকাশ করে এবং দলটি বিপ্লবী আন্তর্জাতিক আন্দোলন এবং কম্পোসার সাথে সম্পৃক্ত।
ইতিহাস
১৯৭৬ সনে পার্টির প্লেনাম অনুষ্ঠিত হয়। এতে পার্টিকে গোপন রেখে একটি অংশকে প্রকাশ্য কাজের সুযোগ গ্রহণের জন্য চালিত করা হয়। সেই প্রেক্ষিতে ননী গোপাল দত্ত, অন্য দুটি ছদ্মনাম হচ্ছে অজয় দত্ত ও মোস্তাক, কিছুকাল পার্টির সম্পাদকের দায়িত্ব পালন করেন। ১৯৮২ সনে দলের চতুর্থ কংগ্রেসে দত্ত ও তার অনুসারীরা যোগদানে বিরত থাকলে দলে ভাঙন দেখা দেয় এবং নতুন আরেকটি দল বাংলাদেশের সাম্যবাদী দল (মার্কসবাদী-লেনিনবাদী) (বড়ুয়া) গড়ে ওঠে। নগেন সরকার ও ননী গোপাল দত্তের মৃত্যুর পরে দল প্রায় নিষ্ক্রিয় হয়ে যায়।
লন্ডন স্কুল অব ইকোনমিক্স
লন্ডন স্কুল অফ ইকোনমিক্স এন্ড পলিটিক্যাল সায়েন্স, যা সংক্ষেপে লন্ডন স্কুল অফ ইকোনমিক্স বা এল এস ই (ইং:LSE) নামে সমধিক পরিচিত একটি উচ্চ মানের শিক্ষা প্রতিষ্ঠান। লন্ডন শহরের কেন্দ্রে অবস্থিত এই প্রতিষ্ঠানটি ইউনিভার্সিটি অব লন্ডন-এর সঙ্গে সম্পৃক্ত। অর্থনীতি ও রাষ্ট্রবিজ্ঞান শিক্ষা ও গবেষণার জন্য জন্য পৃথিবীতে উঁচু মানের যে কয়েকটি প্রতিষ্ঠান আছে লন্ডন স্কুল অফ ইকোনমিক্স তার মধ্যে অন্যতম। তবে এ দুটি বিষয় ছাড়াও বর্তমানে সমাজবিজ্ঞানের নানা বিষয় এবং আরো অনেক বিষয় এই প্রতিষ্ঠানে পড়ানো হয়ে থাকে। ১৮৯৫ খ্রিষ্টাব্দে ফ্যাবিয়ান সোসাইটির কয়েকজন সদস্যের উদ্যোগে এল এস ই প্রতিষ্ঠিতি ছিল। ১৯০০ খ্রিষ্টাব্দে এটি ইউনিভার্সিটি অব লন্ডন-এর অঙ্গপ্রতিষ্ঠান হিসাবে স্বীকৃতি লাভ করে এবং সর্বপ্রথম ১৯০২ খ্রিষ্টাব্দে এ প্রতিষ্ঠান থেকে ডিগ্রী প্রদান করা হয়েছিল। এর গ্রন্থাগারটি ব্রিটিশ লাইব্রেরি অব পলিটিক্যাল এন্ড ইকোনমিক সায়েন্স, সংক্ষেপে বিএলপিইস (BLPES) নামে আখ্যায়িত। বর্তমানে শিক্ষক সংখ্যা ১,৩০৩ এবং ছাত্র-ছাত্রী সংখ্যা ৮,৮১০।
সাধারণ্যের বক্তৃতা
সাম্প্রতিককালে এ বক্তৃতামালায় বিখ্যাত ব্যক্তিত্ব হিসেবে - কফি আনান, হিলারী বেন, বেন বার্নানকে, টনি ব্লেয়ার, হ্যাজেল ব্লিয়ার্স, চেরী বুথ, গর্ডন ব্রাউন, ডেভিড কেমেরুন, নোম চম্‌স্কি, বিল ক্লিনটন, আলিস্টের ডার্লিং, নিয়াল ফার্গুসন, জোসকা ফিশার, ভিসেন্ট ফক্স, মিল্টন ফ্রিডম্যান, মুয়াম্মার আল-গাদ্দাফী, জন লুইস গাদ্দিস, এলান গ্রীনপ্যান, উইল হাটন, রিচার্ড ল্যাম্বার্ট, জেন লেহম্যান, লী সিয়েন লুং, জন মেজর, নেলসন মান্ডেলা, ম্যারি ম্যাকালিজ, দিমিত্রি মেদভেদেভ, জন এটা মিলস্, জর্জ অসবর্ন, রবার্ট পেস্টন, সেবাস্তিয়ান পিনেরা, কেভিন রুড, জেফ্রে সাচ, গার্হার্ড স্রোয়েডার, কার্লোস মেসা, লুইজ ইনাসিও লুলা ডা সিলভা, কস্তাস সিমিটিটস, জর্জ সোরোস, লর্ড স্টার্ন, জ্যাক স্ট্র, মার্গারেট থ্যাচার, আর্চবিশপ ডেসমন্ড টুটু এবং রোয়ান উইলিয়ামস প্রমূখ অংশগ্রহণ করেছেন।
নিধি ভানুশালি
অভিনয় জীবন
২০১২ সালে নিধি তারাক মেহতা কা উল্টা চশমা ধারাবাহিকের সনু চরিত্রের আগের অভিনেত্রী(ঝিল মেহতা) চলে যায়।সেই চরিত্রের জন্য নিধি অডিশন দেন এবং নির্বাচিত হন।তার প্রথম পর্বটি নভেম্বর ২০১২ তে প্রচারিত হয়।সনু চরিত্রটি একজন দুষ্ট,চঞ্চল,সুন্দরী ও মেধাবী মেয়ে,যে কিনা আতমারাম তুকারাম ভিরে নামক এক শিক্ষকের মেয়ে।
মোঃ সাদত আলী
ড. মো. সাদত আলী ১৯৭১ সালের বাংলাদেশের স্বাধীনতা যুদ্ধে নিহত বুদ্ধিজীবিদের একজন। তিনি ঢাকা বিশ্ববিদ্যালয়ের শিক্ষা ও গবেষণা কেন্দ্রের ব্যবসায় প্রশাসন বিভাগের শিক্ষক ছিলেন।
১৯৭১ সালে অবস্থান
মুক্তিযুদ্ধ শুরু হলে সাদত আলী তার গ্রামের বাড়িতে আশ্রয় নিয়েছিলেন। ১৯৭১ সালের ২৬ এপ্রিল বিশ্ববিদ্যালয় ক্যাম্পাসে এসেছিলেন ব্যাংক থেকে টাকা তোলার জন্য। সেদিন কার্জন হল এলাকায় তার আত্মীয় সমাজবিজ্ঞান বিভাগের শিক্ষক ড. আমিনুল ইসলামের সঙ্গে তার দেখা হয়। আমিনুল ইসলাম তাকে টাকা তুলে তার বাসায় যেতে বলেছিলেন। তিনি তার অপেক্ষায় ছিলেন। বিশ্ববিদ্যালয়ে টহলরত পাকিস্তানি সেনারা তাকে গ্রেপ্তার করে অজ্ঞাত স্থানে নিয়ে গেছে। এরপর আমিনুল ইসলাম কোথাও তার খোঁজ পাননি।
মরুতীর্থ হিংলাজ (১৯৫৯)
মরুতীর্থ হিংলাজ বিকাশ রায় পরিচালিত মহাকাব্যিক চলচ্চিত্র। এটি ১৯৫৯ সালের একটি ভারতীয় বাংলা চলচ্চিত্র। ছবিটিতে দিঘার উপকূলবর্তী এলাকাকে বেলুচিস্তানের মরুভূমির বিকল্প হিসেবে ব্যবহার করা হয়েছিল।এ টি অবধূতের "মরুতীর্থ হিংলাজ" উপন্যাস লক্ষণাত্নক ভ্রমণকাহিনী অবলম্বনে রচিত।     বিকাশ রায়ের প্রযোজনায় এই ছবিটি নির্মিত হয়েছিল।
কাহিনী
পাকিস্তানে বেলুচিস্তান প্রদেশে অবস্থিত মরু এলাকা 'হিংলাজ' হিন্দুদের একটি তীর্থস্থান। ৫১ শক্তিপীঠের এক পীঠ।এই তীর্থের উদ্দেশ্য়‌ে যাত্রা করা তীর্থ‌যাত্রীদের নিয়ে এর গল্প। পবিত্র হিংলাজ মন্দিরের তীর্থযাত্রায় একটি দল ভয়ানক  কষ্টে তীর্থের পথ  অনুসরণ করে।তারা সেখানে চলেছে সব পাপ ধুয়ে মুছে ফেলার জন্য়‌।পথে তারা ডাকাতের কবলে পরা এক দম্পতিকে উদ্ধার ক্রে।যারা হল কুন্তী ও থিরুমল। কুন্তী, যিনি একজন তীর্থযাত্রী মেয়ে ।তিনি থিরুমল (উত্তম কুমার) -এর  প্রেমে পড়েছিলেন । যিনি একই যাত্রায় একজন যুবক। পদ্মার চিত্তাকর্ষক সংলাপ,
'থিরুমল! থিরুমল! '
চলচ্চিত্রের সবচেয়ে নাটকীয় মুহুর্তের একটি । যখন তিনি অসহায়ভাবে তার প্রিয় থিরুমালকে ধীরে ধীরে মারাত্মকভাবে  চোরাবালি দ্বারা  গ্রাস হতে দেখেছেন ।
সাকলাইন সজিব
সাকলাইন সজিব একজন প্রথম শ্রেণির এবং এ তালিকার বাংলাদেশী খেলোয়াড়। তার অভিষেক হয় রাজশাহী বিভাগীয় দলের জন্য ২০০৬/০৭ সালে, তার ফার্স্ট ক্লাস অভিষেক ম্যাচে চট্টগ্রাম বিভাগীয় দলের সাথে ১৭ রান করে, তার সর্বোচ্চ বলিং ফিগার হল ২৬ রানে ২ উইকেট যা হয়েছিল খুলনা বিভাগীয় দলের বিপক্ষে। তিনি স্বপ্ন দেখেন দেশের হয়ে আরও আন্তর্জাতিক ক্রিকেটে প্রতিনিধিত্ব করার। দেশের জন্য ভালো কিছু করার ।
জয়দীপ মুখার্জি
জয়দীপ মুখার্জি (জন্ম ৫ ফেব্রুয়ারি ১৯৬৭) একজন ভারতীয় প্রাক্তন প্রথম-শ্রেণীর ক্রিকেটার যিনি বাংলার হয়ে খেলেছেন। তিনি তার খেলার ক্যারিয়ারের পরে বিভিন্ন কোচিং ভূমিকা গ্রহণ করেন।
কর্মজীবন
মুখার্জি একজন ডানহাতি ব্যাটসম্যান এবং মাঝে মাঝে ডানহাতি অফ ব্রেক বোলার ছিলেন। তিনি ১৩টি প্রথম-শ্রেণীর এবং ৬টি লিস্ট এ ম্যাচে উপস্থিত ছিলেন, বাংলা এবং পূর্বাঞ্চলের হয়ে খেলেছিলেন। তিনি ১৯৮৭/৮৮ থেকে ১৯৯৪/৯৫ মৌসুমে বাংলার হয়ে খেলেছেন।
মুখার্জি ২০০৮ সালে ইন্ডিয়ান প্রিমিয়ার লিগের দল কলকাতা নাইট রাইডার্সের ক্রিকেট ম্যানেজার হন এবং ২০১৫ সাল পর্যন্ত কোচিং স্টাফ হিসেবে ফ্র্যাঞ্চাইজির সাথেই থাকেন ফেব্রুয়ারী ২০১৬ পর্যন্ত, মুখার্জি বাংলার ফিল্ডিং কোচ ছিলেন, বেঙ্গল অনূর্ধ্ব-২৫ দলের প্রধান কোচ, সিনিয়র বেঙ্গল টিমের সহকারী কোচ হিসেবেও দায়িত্ব পালন করেছেন। ২০১৮ সাল থেকে তিনি দ্য ক্রিকেট অ্যাসোসিয়েশন অফ বেঙ্গল-এর ডিরেক্টর - ক্রিকেট অপারেশন্স ছিলেন। পূর্বে বাংলার বয়স-গোষ্ঠী দলের প্রধান কোচ হিসেবে কাজ করেছেন। তিনি একজন টেলিভিশন ধারাভাষ্যকার হিসেবেও কাজ করেন। তিনি প্রখ্যাত বাংলা চলচ্চিত্র অভিনেতা ও পরিচালক দিলীপ মুখোপাধ্যায়ের ছেলে।
খুলনা মেডিকেল কলেজ
খুলনা মেডিকেল কলেজ বাংলাদেশের খুলনা শহরে অবস্থিত একটি চিকিৎসাবিজ্ঞান শিক্ষাপ্রতিষ্ঠান। এটি খুলনা বিভাগের মধ্যে প্রথম সরকারী মেডিকেল কলেজ। ১৯৯২ সালে ৪০.২৫ একর জমির উপর এ শিক্ষাপ্রতিষ্ঠানটি প্রতিষ্ঠিত হয়। বর্তমানে স্নাতক পর্যায়ে প্রায় ৯০০ ছাত্রছাত্রীর পাশাপাশি স্নাতকোত্তর পর্যায়ের প্রশিক্ষনও প্রদান করা হচ্ছে। এছাড়া এখানে চিকিৎসাবিজ্ঞানের বিভিন্ন বিষয়ে স্বল্পকালীন কোর্স ও প্রশিক্ষন চালু আছে।
ইতিহাস
১৯৭৮-৭৯ সালে বাংলাদেশ সরকার দেশে উন্নত চিকিৎসা সেবা প্রদানের লক্ষ্যে খুলনা, বগুড়া, কুমিল্লা, ফরিদপুর, কুষ্টিয়া, নোয়াখালীতে মেডিকেল কলেজ স্থাপন করার পরিকল্পনা গ্রহণ করে। পরিকল্পনা অনুযায়ী ১৯৮০-৮১ সালে খুলনা, কুমিল্লা, পাবনা এবং আইপিএমজিআর (ঢাকা) - এ সেখানকার মেডিকেল কলেজগুলোর কার্যক্রম শুরু হয়। কিন্তু কিছু সমস্যার কারণে সেই মেডিকেল কলেজগুলোর কার্যক্রম স্থগিত হয়ে যায় এবং শিক্ষার্থীদের দেশে বিদ্যমান আটটি মেডিকেল কলেজে স্থানান্তর করা হয়। আবার ১৯৯১-৯২ সালে সরকার আবারও আরও মেডিকেল কলেজ স্থাপনের প্রয়োজনীয়তা অনুভব করে এবং আরও ৫টি মেডিকেল কলেজ স্থাপন করার সিদ্ধান্ত নেয়। সেজন্য উক্ত বছরে সরকার খুলনা, দিনাজপুর, বগুড়া, ফরিদপুর এবং কুমিল্লাতে প্রতিটিতে ৫০ জন ছাত্র ভর্তি করানোর মাধ্যমে আরোও ৫টি মেডিকেল কলেজ প্রতিষ্ঠা করে।
বর্তমান ব্যাচ
কে-২৪ সাম্প্রতিক স্নাতক ব্যাচের এর সাথে কে-২৫, কে-২৬, কে-২৭,কে-২৮,কে ২৯সেশন রয়েছে।সর্বশেষ ২০২০-২০২১ শিক্ষাবর্ষে কে-৩০ ব্যাচের ভর্তি কার্যক্রম সম্পন্ন হয়েছে।
ব্যাচের নামকরণে কে/K এর ব্যবহার
৮ জুলাই,১৯৯২ সালে খুলনা মেডিকেল কলেজে প্রথম ভর্তি কার্যক্রম শুরু হয়। Khulna Medical College  দেশের প্রথম মেডিকেল কলেজ যেটি ইংরেজি বর্ণ K দিয়ে শুরু হয়। তাই ব্যাচের নামকরণের ক্ষেত্রে কলেজ প্রশাসন ইংরেজি বর্ণ K  এর সাথে মিলিয়ে প্রথম ব্যাচের নাম রাখে K-1/কে-১। এরই ধারাবাহিকতায় পরবর্তী ব্যাচ গুলোর ক্রমের পূর্বে  কে/K  যুক্ত করে ক্রমান্বয়ে নাম রাখা হয় K-2/কে-২, K-3/কে-৩, K-4/কে-৪, K-5/কে-৫  । একই ভাবে কলেজের বিজ্ঞপ্তি গুলোতেও ব্যাচ উল্লেখের ক্ষেত্রে কে/ K এর ব্যবহার করা হয়।  সর্বশেষ ভর্তি হওয়া ব্যাচ কে-২৯/K-29। এভাবে ব্যাচের নামের পূর্বে কে/K ব্যবহার করা খুলনা মেডিকেল কলেজের ঐতিহ্যে পরিণত হয়েছে।
কে.এম.সি ডে
৮-জুলাই খুলনা মেডিকেল কলেজে "কেএমসি ডে" পালন করা হয়। উল্লেখ্য ১৯৯২ সালের ৮-জুলাই খুলনা মেডিকেল কলেজে প্রথম ভর্তি কার্যক্রম শুরু হয়েছিল।
আল-মুতামিদ
আল মুতামিদ (المعتمد ) (৮৪৪ – ১৫ অক্টোবর ৮৯২) ছিলেন ১৫শ আব্বাসীয় খলিফা। তিনি ৮৭০ থেকে ৮৯২ সাল পর্যন্ত খলিফার পদে আসীন ছিলেন। আল মুতাওয়াক্কিলের বেঁচে থাকা সন্তানদের মধ্যে তিনি ছিলেন জ্যেষ্ঠ। ২৩ বছর যাবত খলিফার দায়িত্ব পালন করলেও তার শাসন আনুষ্ঠানিক ছিল।
প্রভাত নিশাঙ্কা
ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাব এবং মাতারা স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন প্রভাত নিশাঙ্কা।
প্রথম-শ্রেণীর ক্রিকেট
মাতারা’র সেন্ট টমাস কলেজে পড়াশুনো করেন। শ্রীলঙ্কার অন্যতম দ্রুতগতিসম্পন্ন বোলার হিসেবে পরিচিতি লাভ করেছিলেন। সেন্ট টমাস মাতারায় এক বছর প্রতিনিধিত্ব করেন। ১৯৯৮-৯৯ মৌসুম থেকে মৌসুম ২০০৭ সাল পর্যন্ত প্রভাত নিশাঙ্কা’র প্রথম-শ্রেণীর খেলোয়াড়ী জীবন চলমান ছিল। অপরিপক্ক ও ক্ষিপ্রগতির প্রভাত নিশাঙ্কা তার অধিনায়ক সনাথ জয়াসুরিয়ার প্রিয়পাত্র ছিলেন।
১৯৯৮ থেকে ২০০৩ সময়কালে লিস্ট এ ক্রিকেটে অংশ নেন। এমআরএফ ফাউন্ডেশনে পেস বোলিং শেখার জন্যে প্রশিক্ষণ নেন।
আন্তর্জাতিক ক্রিকেট
অক্টোবর, ২০০১ সালে শারজায় দূর্দান্তভাবে তার অভিষেক পর্ব সম্পন্ন হয়েছিল। অভিষেক ঘটা ওডিআই খেলায় নাভেদ লতিফ ও ইনজামাম-উল-হকের দুই উইকেট নিয়ে পাকিস্তানের বিপক্ষে দলকে জয়ে সহায়তা করেন।
অস্ট্রেলিয়ায় অনুষ্ঠিত ভিবি সিরিজে সাধারণমানের খেলা উপহার দেয়া সত্ত্বেও ২০০৩ সালে দক্ষিণ আফ্রিকায় আইসিসি ক্রিকেট বিশ্বকাপ প্রতিযোগিতা অষ্টম আসরে শ্রীলঙ্কা দলের অন্যতম সদস্য ছিলেন প্রভাত নিশাঙ্কা। পার্লে অনুষ্ঠিত খেলায় কানাডার বিপক্ষে ৪/১২ নিয়ে প্রতিপক্ষকে মাত্র ৩৬ রানে গুটিয়ে দিতে প্রভূতঃ ভূমিকা রাখেন ও সর্বনিম্ন রানের রেকর্ড গড়তে বাধ্য করেন।
অবসর
নিশাঙ্কা তার সর্বশেষ টেস্ট খেলায় ওয়েস্ট ইন্ডিজের বিপক্ষে ৫/৬৪ পান। হাঁটুর সমস্যায় জর্জরিত হন ও ঐ খেলার পর অস্ত্রোপচার করতে হয় যা তার স্বাভাবিক ক্রীড়াশৈলীতে ব্যাঘাত ঘটায়। চিকিৎসকেরা তাকে প্রতিযোগিতামূলক ক্রিকেট খেলায় অংশগ্রহণে বিরত থাকার পরামর্শ দেন।
সুখোথাই ঐতিহাসিক নগর ও সংশ্লিষ্ট ঐতিহাসিক নগরসমূহ
সুখোথাই ঐতিহাসিক নগর ও সংশ্লিষ্ট ঐতিহাসিক নগরসমূহ একটি ইউনেস্কো বিশ্ব ঐতিহ্যবাহী স্থান যার মধ্যে সুখোথাই ঐতিহাসিক উদ্যান, কামফায়েন ফেট ঐতিহাসিক উদ্যান ও সি সাতচানালাই ঐতিহাসিক উদ্যান অন্তর্গত। এই ঐতিহাসিক উদ্যানগুলিতে ত্রয়োদশ ও চতুর্দশ শতাব্দীর সুখোথাই সাম্রাজ্যের তিনটি প্রধান শহরের অবশিষ্টাংশ সংরক্ষিত আছে। সুখোথাই সাম্রাজ্যকে থাই সাম্রাজ্যগুলির মধ্যে প্রথম বলে গণ্য করা হয়।
সুখোথাই ঐতিহাসিক উদ্যান
সুখোথাই ঐতিহাসিক উদ্যানে অধুনা উত্তর থাইল্যান্ডে অবস্থিত ত্রয়োদশ ও চতুর্দশ শতাব্দীতে সুখোথাই সাম্রাজ্যের রাজধানী সুখোথাই নগরের অবশিষ্টাংশ সংরক্ষিত আছে। সুখোথাই কথাটির আক্ষরিক অর্থ সুখের সূর্যোদয়। এটি অধুনা সুখোথাই প্রদেশের রাজধানী আধুনিক সুখোথাই শহরের কাছেই অবস্থিত। নগরের চারপাশের দেওয়াল পূর্ব-পশ্চিমে ২ কিমি ও উত্তর-দক্ষিণে ১.৬ কিমি একটি আয়তক্ষেত্র তৈরী করেছে। ৭০ বর্গ কিলোমিটার এলাকায় মোট ১৯৩ টি ধ্বংসাবশেষ আছে। প্রতি দেওয়ালের মাঝখানে একটি করে দরজা আছে। ভিতরে রাজপ্রাসাদ ও ২৬ টি মন্দিরের ধ্বংসাবশেষ আছে, যার মধ্যে বৃহত্তম হল ওয়াট মহাথাট।
সি সাতচানালাই ঐতিহাসিক উদ্যান
সি সাতচানালাই ঐতিহাসিক উদ্যানে দ্বিতীয় সবচেয়ে গুরুত্বপূর্ণ নগর সি সাতচানালাই-এর ধ্বংসাবশেষ আছে। এটি ইওম নদীর তীরে সুখোথাই প্রদেশের অন্তর্গত আধুনিক সি সাতচানালাই শহরের কাছে অবস্থিত। এই ঐতিহাসিক উদ্যানে ২১৫ টি ধ্বংসাবশেষ আছে।
কামফায়েন ফেট ঐতিহাসিক উদ্যান
কামফায়েন ফেট ঐতিহাসিক উদ্যান কামফায়েন ফেটে অবস্থিত একটি প্রত্নতাত্ত্বিক স্থান।
প্রিয়াঙ্কর মুখোপাধ্যায়
প্রিয়ঙ্কর মুখার্জি (জন্ম ২৯ মার্চ ১৯৮৫) একজন ভারতীয় ক্রিকেটার। তিনি একজন বাঁহাতি ব্যাটসম্যান এবং একজন ডানহাতি অফব্রেক বোলার যিনি বাংলার হয়ে খেলেন। তিনি উত্তরপাড়ায় জন্মগ্রহণ করেন।
২০০০-০১ মৌসুমে মুখার্জি বাংলা অনূর্ধ্ব-১৬ দলের হয়ে একটি একক খেলা খেলেছিলেন, যদিও তিনি অনূর্ধ্ব-১৯-এর জন্য দুই বছরের বেশি সময় ধরে আর কোনো ক্রিকেটে দেখা করেননি। ২০০৩-০৪ কোচবিহার ট্রফিতে তার সেরা পারফরম্যান্স তার শেষ খেলায় এসেছিল, যেখানে তিনি ম্যাচের প্রথম ইনিংসে ৫-১৭ এবং দ্বিতীয়টিতে ৪-৫৮ বোলিং করেছিলেন।
২০০৩-০৪ অনূর্ধ্ব-১৯ সীমিত ওভারের প্রতিযোগিতার শুরুতে তিনি ব্যাট হাতে এই ফর্মটি চালিয়ে যান, যদিও প্রতিযোগিতার শেষের দিকে তিনি কিছুটা বিপর্যস্ত হয়ে পড়েন। ২০০৫-০৬ সালে, মুখার্জি অনূর্ধ্ব-২২ দলের হয়ে খেলেন, মাঝেমধ্যে লোয়ার অর্ডারে পাল্টানোর ক্ষেত্রে কিছু গুরুত্বপূর্ণ ইনিংস তৈরি করেন - যার মধ্যে অধিনায়ক মনোজ তিওয়ারির সাথে ১৭৭ রানের পার্টনারশিপ - নিজে ১০১ রান করেছিলেন অপরাজিত - ত্রিপুরার বিরুদ্ধে।
২০০৭ সালে একদিনের রঞ্জি ট্রফি প্রতিযোগিতায় মুখার্জি লিস্ট এ অভিষেক করেন। পরের মৌসুমে অন্ধ্রের বিপক্ষে তার প্রথম-শ্রেণীর অভিষেক হয় - এবং বল হাতে উইকেট নেওয়া সত্ত্বেও, ব্যাট হাতে তিনি জোড়া রান করেন।
খুলনা বিভাগ
খুলনা বিভাগ বাংলাদেশের আটটি বিভাগের মধ্যে একটি এবং এটি দেশের দক্ষিণ পশ্চিম দিকে অবস্থিত। ২০১১ সালের আদমশুমারী অনুয়ায়ী, বিভাগটির আয়তন ২২,২৮৫ বর্গ কিলোমিটার এবং জনসংখ্যা ১৫,৫৬৩,০০০ জন। খুলনা বিভাগের সদর দপ্তর খুলনা শহর। এই বিভাগের সদর দপ্তর খুলনা শহর হলো ঢাকা ও চট্টগ্রাম শহরের পরে বাংলাদেশের তৃতীয় বৃহত্তম শহর। খুলনা বিভাগের ২য় বৃহত্তম শহর কুষ্টিয়া, ৩য় বহত্তম শহর যশোর। খুলনা বাংলাদেশের দক্ষিণ পশ্চিমাঞ্চলে রূপসা নদী এবং ভৈরব নদীর তীরে অবস্থিত। বাংলাদেশের প্রাচীনতম নদী বন্দরগুলোর মধ্যে খুলনা অন্যতম। খুলনা, যশোর ও কুষ্টিয়া অঞ্চল বাংলাদেশের অন্যতম শিল্প ও বাণিজ্যিক এলাকা হওয়ায় খুলনা ও যশোর এবং কুষ্টিয়া অঞ্চল নিয়ে গঠিত এই বিভাগ কে শিল্প ইন্ডাস্ট্রির বিভাগ হিসেবে ডাকা হয়। খুলনা শহর থেকে ৪৮ কি.মি. দূরে বাংলাদেশের দ্বিতীয় সমুদ্র বন্দর মোংলা বন্দর অবস্থিত। দেশের সবচেয়ে বড় স্থলবন্দর বন্দর খুলনা বিভাগের যশোরে অবস্থিত। বাংলাদেশের প্রথম রেলপথ এবং এশিয়ার সর্ববৃহৎ চিনিকল কেরু এন্ড কোম্পানি খুলনা বিভাগের চুয়াডাঙ্গা জেলাতে অবস্থিত। এছাড়া কুষ্টিয়ায় রয়েছে ভারী শিল্পাঞ্চল। বাংলাদেশের কয়েকটি উঁচু ভবনের মধ্যে কুষ্টিয়ার বিআরবি কেবল টাওয়ার অন্যতম যা ৪০ তালা। এছাড়া চুয়াডাঙ্গাতে রয়েছে জাতীয় কবি কাজী নজরুল ইসলামের ভিটা, যশোরে রয়েছে মাইকেল মধুসূদন দত্তের ভিটা, কুষ্টিয়ায় রয়েছে কবি রবীন্দ্রনাথের ভিটা, বাগেরহাটে রয়েছে ষাট গম্বুজ মসজিদ সহ খুলনা বিভাগের জেলা গুলো তে রয়েছে অনেক নিদর্শন। পৃথিবী বিখ্যাত উপকূলীয় বন সুন্দরবন খুলনা বিভাগের দক্ষিণাংশে অবস্থিত। খুলনা বিভাগের খুলনা, বাগেরহাট ও সাতক্ষীরা জেলায় সুন্দরবনের বিস্তৃতি ঘটেছে। খুলনাকে সুন্দরবনের প্রবেশদ্বার বলা হয়। এছাড়া কুষ্টিয়া তে রয়েছে লালন শাহ এর মাজার, চুয়াডাঙ্গাতে রয়েছে ঘোলদাড়ী শাহী মসজিদ এবং যশোরে রয়েছে বহু ঐতিহাসিক সব নিদর্শন। রাজধানী ঢাকা থেকে খুলনা শহরের দূরত্ব সড়কপথে ৩৩৩কি.মি.। রাজধানী সহ দেশের অন্যান্য অঞ্চলের সংগে স্থলপথ, আকাশপথ, জলপথ ব্যবহার করা যায়। ১৯১২ সালে থেকে অত্র অঞ্চলে নদীপথে স্টিমার (স্টিমবোট) চলাচল করে।খুলনা বিভাগের জেলা গুলোর মধ্যকার যোগাযোগ ব্যবস্থা দেশের অন্যান্য জেলা গুলোর থেকে অনেক ভালো
প্রতিষ্ঠাকাল এবং ইতিহাস
ব্রিটিশ ভারতে খুলনা বিভাগ ছিল প্রেসিডেন্সি বিভাগ এর একটি অংশ। ১৯৪৭ সালের আগে প্রেসিডেন্সি বিভাগের ছয়টি প্রধান জেলা ছিল, মুর্শিদাবাদ, কলকাতা, চব্বিশ পরগনা, খুলনা, অবিভক্ত যশোর এবং অবিভক্ত নদিয়া। ১৯৪৭ সালে  দেশ ভাগের সময় এই বিভাগটিকে দুটি ভাগে বিভক্ত করে। খুলনা জেলা এবং যশোর এবং নদিয়া জেলার সিংহভাগ নব প্রতিষ্ঠিত পূর্ব বাংলার অংশ হয়ে যায়। এবং প্রেসিডেন্সি বিভাগের বাকি জেলাগুলি পশ্চিমবঙ্গ এর অংশ হয়ে যায়। ১৯৪৮ সালে পূর্ববঙ্গের নদিয়া জেলার সিংহভাগ নিয়ে নতুন কুষ্টিয়া জেলা গঠন করে। এবং পূর্ববঙ্গ সরকার যশোর, খুলনা ও কুষ্টিয়া জেলাকে রাজশাহী বিভাগে যুক্ত করে৷ ১৯৬০ সালে তৎকালীন  পূর্ব পাকিস্তান সরকার সেই সময়ের রাজশাহী বিভাগের কুষ্টিয়া, যশোর ও খুলনা এবং ঢাকা বিভাগের বরিশাল,নিয়ে খুলনা বিভাগের যাত্রা শুরু হয়। ১৯৯৩ সালে খুলনা বিভাগ থেকে আলাদা করে বরিশাল বিভাগ গঠিত হয়।
বিষ্ণুপুর, বাঁকুড়া জেলা
বিষ্ণুপুর ভারতের পশ্চিমবঙ্গ রাজ্যের বাঁকুড়া জেলার একটি শহর ও পৌরসভা এলাকা।
খুলনা বিভাগ
ভৌগোলিক অবস্থান
খুলনা বিভাগ এর পশ্চিমে পশ্চিমবঙ্গ রাজ্যের সীমানা, উত্তরে রাজশাহী বিভাগ, পূর্বে ফরিদপুর বিভাগ ও বরিশাল বিভাগ এবং দক্ষিণে বিখ্যাত ম্যানগ্রোভ নামে পরিচিত সুন্দরবন সহ বঙ্গোপসাগরের উপর তটরেখা রয়েছে। এটি গঙ্গা নদীর দ্বীপ বা গ্রেটার বেঙ্গল ডেল্টার একটি অংশবিশেষ। অন্যান্য নদীর মধ্যে রয়েছে মধুমতি নদী, ভৈরব নদ ও কপোতাক্ষ নদ। এছাড়াও অঞ্চলের বঙ্গোপসাগরের কয়েকটি দ্বীপ রয়েছে।
প্রশাসনিক জেলা
খুলনা বিভাগ ৫৯টি উপজেলা (উপবিভাজন) ও নিম্নলিখিত ১০টি জেলা (জিলা) নিয়ে গঠিত হয়েছে:
বিষ্ণুপুর, বাঁকুড়া জেলা
মল্লরাজবংশের শাসনাধীনে
খ্রিষ্টীয় সপ্তম শতাব্দী থেকে ব্রিটিশ শাসনের সূচনালগ্ন পর্যন্ত প্রায় এক সহস্রাব্দ কাল বিষ্ণুপুরের ইতিহাস হিন্দু মল্ল রাজবংশের উত্থান ও পতনের সঙ্গে ওতোপ্রতোভাবে জড়িত।
খুলনা বিভাগ
শিক্ষা প্রতিষ্ঠান
বিভাগ সহ উল্লেখযোগ্য শিক্ষা প্রতিষ্ঠান:
অন্যান্য শিক্ষা প্রতিষ্ঠান
খুলনায় ৬টি সমন্বিত সাধারণ ও বৃত্তিমূলক (আইজিভি) বিদ্যালয় রয়েছে এবং এবং ইউসেপ এর একটি টেকনিক্যাল স্কুল (অবহেলিত শিশুদের জন্য শিক্ষা), যা একটি অ-লাভজনক প্রতিষ্ঠান হিসেবে সেবা করে আসছে।
বিষ্ণুপুর, বাঁকুড়া জেলা
মল্লরাজবংশের শাসনাধীনে
ঊনবিংশ শতাব্দীর শেষভাগে রমেশচন্দ্র দত্ত লিখেছেন, "বিষ্ণুপুরের প্রাচীন রাজবংশের সূচনা সেই সময় ঘটে যখন দিল্লিতে হিন্দু রাজবংশ শাসন করত। সেই সময় ভারতের কেউ মুসলমান সম্প্রদায়ের নাম শোনেনি। বখতিয়ার খিলজি হিন্দু রাজাদের হাত থেকে বাংলার শাসন অধিকার করে নেওয়ার আগে পাঁচ শতাব্দীকাল এই রাজবংশ বিষ্ণুপুর শাসন করেছিল। যদিও, বাংলায় মুসলমান বিজয় বিষ্ণুপুর রাজাদের শাসনের ক্ষেত্রে কোনো পরিবর্তন আনেনি... বাংলার উর্বর অংশের মুসলমান শাসকেরা এই অরণ্যরাজ্য সম্পর্কে সম্যক অবহিত ছিলেন না। তারা এই অঞ্চলে কখনও আসেনওনি। এই কারণে, শতাব্দীর পর শতাব্দীকাল বিষ্ণুপুরের রাজারা নির্বিঘ্নে শাসনকাজ চালিয়ে যান। পরবর্তীকালে অবশ্য মুঘল রাজশক্তি এই অঞ্চল পর্যন্ত প্রসারিত হয়েছিল। মাঝে মাঝে মুঘল বাহিনী বিষ্ণুপুরের নিকটে এসে রাজস্ব দাবি করত এবং সম্ভবত বিষ্ণুপুরের রাজারা রাজস্ব দিয়েও দিতেন। মুর্শিদাবাদের সুবাদারেরা পরবর্তীকালের বীরভূম ও বর্ধমানের রাজাদের মতো বিষ্ণুপুরের রাজাদেরও নিয়ন্ত্রণে আনতে সম্পূর্ণ সক্ষম হননি। বর্ধমান রাজাদের শক্তিবৃদ্ধি হওয়ার পর বিষ্ণুপুর রাজবংশের অবক্ষয় শুরু হয়। মহারাজা কীর্তিচাঁদ বিষ্ণুপুর আক্রমণ করে এই অঞ্চলের একটি বিস্তৃর্ণ অঞ্চল নিজ জমিদারির অন্তর্ভুক্ত করেন। বর্গী হানার সঙ্গে সঙ্গে বিষ্ণুপুর রাজবংশের পতন সম্পূর্ণ হয়। বর্তমানে এইটি দরিদ্র জমিদার পরিবার মাত্র।"
বিষ্ণুপুর রাজাদের উৎস রহস্যাবৃত। বহু শতাব্দীকাল তাদের বাগদি রাজা বলে উল্লেখ করা হয়েছে। যদিও বিষ্ণুপুরের রাজারা এবং তাদের অনুগামীরা দাবি করেন যে তারা উত্তর ভারতের ক্ষত্রিয় বংশোদ্ভুত। এই অঞ্চলের আর্যীকরণের শেষ পর্যায়ে এই দাবি বিশেষ জোরালো হয়ে ওঠে। বিষ্ণুপুরের রাজারা মল্ল রাজা নামে পরিচিত। সংস্কৃত মল্ল শব্দটির অর্থ মল্লযোদ্ধা। তবে এই শব্দটির সঙ্গে এই অঞ্চলের মাল উপজাতির সম্পর্ক থাকাও সম্ভব। এই উপজাতির সঙ্গে বাগদিদের সম্পর্ক বিদ্যমান।
খুলনা বিভাগ
শিল্প
খুলনা বিভাগ শিল্পে সমৃদ্ধ একটি বিভাগ।
বিষ্ণুপুর, বাঁকুড়া জেলা
মল্লরাজবংশের শাসনাধীনে
বিষ্ণুপুর-সংলগ্ন অঞ্চলটিকে অতীতে মল্লভূম বলা হত। মল্লভূম রাজ্যের কেন্দ্রীয় এলাকা ছিল বর্তমান বাঁকুড়া থানা এলাকা (ছাতনা বাদে), ওন্দা, বিষ্ণুপুর, কোতুলপুর ও ইন্দাস। তবে প্রাচীন বিষ্ণুপুর রাজ্যের আয়তন আরও বড়ো ছিল। উত্তরে সাঁওতাল পরগনার দামিন-ই-কোহ থেকে এই রাজ্য দক্ষিণে মেদিনীপুর পর্যন্ত প্রসারিত ছিল। পূর্বে বর্ধমানের পূর্বাঞ্চল থেকে পশ্চিমে ছোটোনাগপুরের একটি অঞ্চলও এই রাজ্যের অন্তর্ভুক্ত ছিল। মল্ল রাজারা এই সব অঞ্চলও মল্লভূমের অধিকারে আনেন।
আদিমল্ল
আদিমল্ল ছিলেন মল্ল রাজবংশের প্রতিষ্ঠাতা। এই রাজবংশের সূচনা সম্পর্কে একটি কিংবদন্তি প্রচলিত রয়েছে। ৬৯৫ খ্রিষ্টাব্দে এক রাজপুত্র পুরীর জগন্নাথ মন্দিরে তীর্থ করতে যাচ্ছিলেন। তিনি কোতুলপুর থেকে ৮.৪ কিলোমিটার (৫.২ মাইল) দূরে লাউগ্রামের গভীর অরণ্যে তাঁবু ফেলেন। সেখানেই তার সন্তানসম্ভবা স্ত্রীকে এক ব্রাহ্মণের তত্ত্বাবধানে রেখে যান। রাজার স্ত্রী এক পুত্রসন্তানের জন্ম দেন এবং তারা লাউগ্রামেই থেকে যান। সাত বছর বয়সে ছেলেটি রাখালের কাজ শুরু করে। তবে অল্প বয়স থেকে তার মধ্যে নেতাসুলভ ভাব লক্ষিত হতে দেখা যায়। সে যোদ্ধা হিসেবে প্রশিক্ষিত হয়। মাত্র পনেরো বছর বয়সেই সে অপ্রতিদ্বন্দ্বী মল্লযোদ্ধা হয়ে ওঠে। এই কারণে সে আদিমল্ল (আদি বা অদ্বিতীয় মল্লযোদ্ধা) নামে পরিচিত হয়। বড়ো হয়ে আদিমল্ল লাউগ্রাম থেকে ১২.৮ কিলোমিটার (৮ মাইল) দূরে অবস্থিত জয়পুরের নিকটস্থ পদমপুরের রাজার কাছ থেকে লাউগ্রাম ও পার্শ্ববর্তী কয়েকটি গ্রামের আধিপত্য অর্জন করেন। এই কাহিনির সত্যতা নিয়ে সন্দেহের অবকাশ থাকলেও, বিষ্ণুপুরের রাজাদের সঙ্গে ক্ষত্রিয় বংশের সংযোগ নিয়ে এই রকম একাধিক কাহিনি মল্লভূমে প্রচলিত ছিল। আদিমল্ল ৩৩ বছর লাউগ্রাম শাসন করেন এবং বাগদি রাজা নামে অভিহিত হন। তার পুত্র জয়মল্ল রাজা হয়ে পদমপুর আক্রমণ করে দুর্গ অধিকার করেন। জয়মল্ল তার রাজ্যের বিস্তৃতি ঘটিয়ে বিষ্ণুপুরে রাজধানী সরিয়ে আনেন। পরবর্তী রাজারাও রাজ্যবিস্তারে মন দিয়েছিলেন। এঁদের মধ্যে উল্লেখযোগ্য হলেন চতুর্থ রাজা কালুমল্ল, ষষ্ঠ রাজা কাউমল্ল ও সপ্তম রাজা ঝাউমল্ল। অষ্টম রাজা সুরমল্ল উত্তর মেদিনীপুরের বাগড়ির রাজাকে পরাজিত করেছিলেন। তার পরে আরও ৪০ জন বিষ্ণুপুর শাসন করেন। এঁরা সকলেই মল্ল বা মল্লবনিনাথ নামে পরিচিত ছিলেন। এই রাজাদের পারিবারিক নথি থেকে জানা যায়, এঁরা বিদেশি শাসনের অধীনতাপাশ থেকে মুক্ত ছিলেন।
খুলনা বিভাগ
শিল্প
খুলনা বিভাগের প্রধান সমৃদ্ধ জেলা হল: খুলনা বিভাগের কুষ্টিয়া, যশোর ও খুলনা জেলাতে অসংখ্য শিল্প প্রতিষ্ঠান রয়েছে। এছাড়াও বাগেরহাট সহ বাকি জেলা গুলোতে কিছু শিল্প প্রতিষ্ঠান রয়েছে।
সংবাদপত্র ও পত্রিকা
খুলনা বিভাগ থেকে প্রকাশিত দৈনিক এবং সাপ্তাহিক খবরের কাগজ সমূহ: দৈনিক গ্রামের কাগজ, লোকসমাজ, সপন্দন,
বিষ্ণুপুর, বাঁকুড়া জেলা
হাম্বীর মল্ল দেব (বীর হাম্বীর)
মল্ল রাজবংশের ৪৯তম শাসক বীর হাম্বীর ১৫৮৬ সালে সিংহাসনে আরোহণ করেন। তিনি ছিলেন মুঘল সম্রাট আকবরের সমসাময়িক। আফগানদের বিরুদ্ধে যুদ্ধে তিনি আকবরের পক্ষাবলম্বন করেন। তিনি বাংলার সুবাদারের নিকট বার্ষিক রাজস্ব প্রদান করতেন এবং মুঘল সার্বভৌমত্ব স্বীকার করে নেন। বীর হাম্বীর ছিলেন শক্তিশালী ও ধার্মিক রাজা। শ্রীনিবাস আচার্য তাকে বৈষ্ণবমতে দীক্ষিত করেন। নরোত্তম দাস (ওরফে বলরাম দাস) রচিত প্রেমবিলাস ও নরহরি চক্রবর্তী রচিত ভক্তিরত্নাকর গ্রন্থ থেকে জানা যায়, শ্রীনিবাস ও অন্যান্য ভক্তেরা বৃন্দাবন থেকে গৌড় যাত্রাপথে হাম্বীর কর্তৃক লুণ্ঠিত হন। কিন্তু শ্রীনিবাসের ভাগবত পাঠ শুনে তিনি বৈষ্ণবধর্মের প্রতি আকৃষ্ট হয়ে পড়েন এবং শ্রীনিবাসকে প্রচুর অর্থ ও ভূসম্পত্তি দান করেন।
রঘুনাথ সিংহ
বীর হাম্বীরের পুত্র রঘুনাথ সিংহ বিষ্ণুপুরের প্রথম রাজা যিনি ক্ষত্রিয় সিংহ উপাধি ব্যবহার করেন। কথিত আছে, এই উপাধি মুর্শিদাবাদের নবাব তাকে প্রদান করেছিলেন। তার রাজত্বকাল থেকেই বিষ্ণুপুর রাজ্যের স্বর্ণযুগের সূচনা ঘটে। রঘুনাথ সিংহের আমলে বিষ্ণুপুরে নয়নাভিরাম প্রাসাদ ও মন্দিরাদি নির্মিত হয়। যদিও, রাজনৈতিকভাবে বিষ্ণুপুর এই সময় তার স্বাধীনতা হারিয়ে অনেকটাই করদ রাজ্যের পর্যায়ে পর্যবসিত হয়।
বীর সিংহ
১৬৫৬ সালে বীর সিংহ বর্তমান দুর্গ ও লালজি মন্দির নির্মাণ করেন। এছাড়া তিনি লালবাঁধ, কৃষ্ণবাঁধ, গনতাতবাঁধ, যমুনাবাঁধ, কালিন্দীবাঁধ, শ্যামবাঁধ ও পোকাবাঁধ নামে সাতটি বড়ো জলাধারও নির্মাণ করেন। ১৬৬৫ সালে তার মহিষী শিরোমণি বা চূড়ামণি মদনমোহন ও মুরলিমোহন মন্দিরদুটি নির্মাণ করেন।
দুর্জন সিংহ
১৬৯৪ সালে দুর্জন সিংহ মদনমোহন মন্দির নির্মাণ করেন। পারিবারিক নথি অনুযায়ী, বিষ্ণুপুরের রাজারা মুসলমান শাসকদের রাজস্ব প্রদান করলেও, অভ্যন্তরীণ ব্যাপারে তারা স্বাধীনই ছিলেন। মুসলমান ঐতিহাসিকেরাও এই ব্যাপারে একই কথা লিখছেন। বিষ্ণুপুরের রাজারা করদ রাজা হলেও, মুর্শিদাবাদের দরবারে তাদের উপস্থিত থাকতে হত না। তবে মুর্শিদাবাদে তাদের একজন রাজপ্রতিনিধি থাকতেন।
গোপাল সিংহ
গোপাল সিংহ (১৭৩০-১৭৪৫) ছিলেন ধার্মিক রাজা। কিন্তু রাজ্যে সমাগত বিপদের মোকাবিলা করার শক্তি তার ছিল না। ১৭৪২ সালে ভাস্কর রাওয়ের নেতৃত্বে মারাঠারা বিষ্ণুপুর আক্রমণ করলে, তার বাহিনী কঠিন প্রতিরোধ গড়ে তোলে। গোপাল সিংহ সেনাবাহিনীকে দুর্গের মধ্যে প্রত্যাহার করে নেন ও দুর্গ সুরক্ষিত করেন। তিনি নগরবাসীকে মদনমোহনের নিকট সাহায্য প্রার্থনা করতে বলেন। কথিত আছে, মদনমোহন সেই ডাকে সাড়া দিয়েছিলেন। বিষ্ণুপুরের বিখ্যাত দলমাদল কামান মানুষের সহায়তা বিনাই নাকি গর্জে উঠেছিল। সম্ভবত মারাঠারা কঠিন দুর্গপ্রাকার ধ্বংস করতে না পেরে ফিরে গিয়েছিলেন। মারাঠারা এরপর রাজ্যের অপেক্ষাকৃত কম সুরক্ষিত অঞ্চলগুলিতে লুটতরাজ চালায়। ১৭৬০ সালে দ্বিতীয় শাহ আলমের যুদ্ধাভিযানের কালে মারাঠা সর্দার শেওভাট বিষ্ণুপুরকে সদর করেছিলেন। মারাঠারা বিষ্ণুপুর ও বীরভূমের সীমান্ত অঞ্চলে এমন ভয়াবহ লুণ্ঠন চালান যে, এই একদা-সমৃদ্ধ অঞ্চলগুলি জনবিরল হয়ে পড়ে।
চৈতন্য সিংহ
চৈতন্য সিংহও ধার্মিক রাজা ছিলেন। কিন্তু তাকেও প্রতিকূল পরিস্থিতির সম্মুখীন হতে হয়। তিনি ধর্মকর্ম নিয়ে এতই ব্যস্ত থাকতেন যে, প্রশাসনিক কাজকর্ম কিছুই দেখতেন না। এরই সুযোগ নিয়ে দামোদর সিংহ নামে তার এক জ্ঞাতিভাই ক্ষমতা দখলের চেষ্টা করেন। তিনি মুর্শিদাবাদের দরবারে নিজের যোগ্যতা প্রমাণে সমর্থ হন। প্রথমে সিরাজদ্দৌলা তাকে নিজ বাহিনী ধার দেন। কিন্তু তিনি বিষ্ণুপুর দখলে অসমর্থ হন। ইংরেজদের হাতে সিরাজের পরাজয়ের পর মীর জাফর দামোদর সিংহকে আরও শক্তিশালী বাহিনী ধার দেন। এইবার তিনি বিষ্ণুপুর দখল করতে সমর্থ হন। চৈতন্য সিংহ মদন গোপালের বিগ্রহ নিয়ে কলকাতায় পালিয়ে আসেন। এরপর রাজ্যের মালিকানা নিয়ে বহুদিন মামলা মোকদ্দমা চলে। এই মামলা চালাতে গিয়ে বিষ্ণুপুর রাজ পরিবারের পতন সম্পূর্ণ হয়। শেষে ১৮০৬ সালে রাজস্ব বাকি রাখার দায়ে রাজ্য বিক্রি হয়ে যায় এবং বর্ধমানের রাজা সমগ্র এস্টেটটি কিনে নেন।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৯ মিটার (১৯৪ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে বিষ্ণুপুর শহরের জনসংখ্যা হল ৬১,৯৪৩ জন। এর মধ্যে পুরুষ ৫০% এবং নারী ৫০%। এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে বিষ্ণুপুর এর সাক্ষরতার হার বেশি। এই শহরের জনসংখ্যার ১১% হল ৬ বছর বা তার কম বয়সী।
উৎসব
বিষ্ণুপুর মেলা খুব বিখ্যাত। যা প্রতি বছর ডিসেম্বরের শেষ সপ্তাহের দিকে রাজ দরবারে অনুষ্ঠিত হত। পরে হাইস্কুলের মাঠে এবং তারপর এটি নন্দলাল মন্দিরের কাছে অনুষ্ঠিত হচ্ছে।
২০১৮ সালে বিষ্ণুপুর মেলা সম্পূর্ণ পরিবর্তিত হয়েছে। যার পটভূমিতে বিষ্ণুপুরের টেরাকোটা মন্দিরগুলো রাখা হয়। বিষ্ণুপুর মেলার উদ্বোধন করেছিল বিষ্ণুপুর ঘরানার কয়েকজন নামী ব্যক্তি তাদের সংগীত দিয়ে। ২০১৮ সালে বালুচরী শাড়ির  একটি ফ্যাশন শো আয়োজন করা হয়েছিল।এতে একটি আন্তর্জাতিক প্ল্যাটফর্মে বালুচরী শাড়ির প্রচারের চালানো হয়েছিল। কারিগররা মেলার স্টল থেকে কারুশিল্প বিক্রি করে বিপুল উপার্জন পান।বিষ্ণুপুরের সাম্প্রতিক সংযোজন হ'ল বিষ্ণুপুর উৎসব ।এটি মেলার পর অনুষ্ঠিত হয়। এতে সংগীতের 'বিষ্ণুপুর ঘরানা' এর  ধ্রুপদী সংগীত উৎসব এবং নৃত্য উৎসব হয়।  এটি ২০১২ সালের পরে বন্ধ হয়ে যায়। তবে এটি ২০১৮ সালের ২ ফেব্রুয়ারি  থেকে রাসমঞ্চ এ আবার শুরু হয়। এখানে আগস্টে একটি সাপের উৎসব, উল্টোরথ হয়। এছাড়াও এখানে দুর্গা পূজা এবং কালী পূজা বা দীপাবলী উদ্‌যাপন করা হয়। রাজবাড়ী দুর্গা পূজা (মৃন্ময়ী মা) এর পূজা ও জনপ্রিয়।যা ৯৯৪ খ্রিস্টাব্দে শুরু হয়েছিল। এটি আজকে বাংলাদেশ, ওড়িশা ও ত্রিপুরা সহ সমগ্র বাংলা অঞ্চলের প্রাচীনতম দুর্গাপূজা হয়ে দাঁড়িয়েছে।
কদমতলা ইউনিয়ন
কদমতলা বাংলাদেশের পিরোজপুর জেলার অন্তর্গত পিরোজপুর সদর উপজেলার একটি ইউনিয়ন।
বিষ্ণুপুর, বাঁকুড়া জেলা
উৎপাদিত সামগ্রী
একদা মল্লভূম নামে পরিচিত এই শহর কুটির শিল্প ও হস্তশিল্পের জন্যও বিখ্যাত। এই শহরে বেশকিছু পুরাতন শিল্প আজও তাদের অস্তিত্বকে বাঁচিয়ে রেখেছে।এমনি কিছু শিল্প হল - 'দশাবতার তাস', পোড়ামাটির নানান রকম শিল্পকর্ম, নারকেল খোলার দ্রব্য, শাঁখের গহনা, ঘর সাজাবার দ্রব্য, মাটির প্রতিমা, মাটির 'হিংগলি পুতুল','বর-বউ' পুতুল, মাটির ও কাঠেরপুতুল,  শোলার টোপর, প্রতিমার সাজ, বেল খোলার মালা,   সুন্দর কারুকার্য করা ঘট, বাটি ও লন্ঠন  আরো অনেক জিনিস। শাঁখের দ্রব্য প্রধানত বানানো হয় শাঁখারিবাজার পাড়াতে।এছাড়া ' দশাবতার তাস ' ও এই পাড়ার ফোওজদার পরিবারের নিজস্ব শিল্প। গোপালগঞ্জ এলাকা, স্টেশনরোড ইত্যাদি অঞ্চলের লন্ঠন শিল্পীদের অসাধারণ লন্ঠন শিল্প আজও লোকদের বিস্মিত করে। পিতলের বাসন শিল্পও বিষ্ণুপুরের একটি পরিচায়ক, এছাড়া বিষ্ণুপুরের জগদ্বিখ্যাত বালুচরি শাড়িতো আছেই।
কদমতলা ইউনিয়ন
আয়তন
কদমতলা ইউনিয়নের আয়তন ৫,২১৪ একর।
প্রশাসনিক কাঠামো
কদমতলা ইউনিয়ন পিরোজপুর সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম পিরোজপুর সদর থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী কদমতলা ইউনিয়নের মোট জনসংখ্যা ১৪,৩২৫ জন। এর মধ্যে পুরুষ ৭,১৩১ জন এবং মহিলা ৭,১৯৪ জন। মোট পরিবার ৩,৩২৭টি।
শিক্ষা
২০১১ সালের আদমশুমারি অনুযায়ী কদমতলা ইউনিয়নের সাক্ষরতার হার ৬৯.৮%।
সাংস-র্গ্যাস-দ্পাল (সাক্য)
সাংস-র্গ্যাস-দ্পাল বা বুদ্ধশ্রী (১৩৩৯-১৪৩২) একজন সা-স্ক্যা বৌদ্ধসম্প্রদায়ের বৌদ্ধ ভিক্ষু ছিলেন।
শৈশব
সাংস-র্গ্যাস-দ্পাল ১৩৩৯ খ্রিষ্টাব্দে তিব্বতের স্গো-ফু বৌদ্ধবিহারে জন্মগ্রহণ করেন। তার পিতা দ্পাল-'ব্যোর-লেগ্স-পা  এই বৌদ্ধবিহারের প্রধান ছিলেন। একজন বৌদ্ধ ভিক্ষুর সঙ্গে যৌন সম্পর্ক তৈরী হওয়ায় সাংস-র্গ্যাস-দ্পালের মাতা স্গ্রোল-মা-'বুম  জন্মের পূর্বেই গর্ভনাশক ঔষধ খেয়ে তার সন্তানকে গর্ভাবস্থাতেই মেরে ফেলতে চেয়েছিলেন। শৈশবে সাংস-র্গ্যাস-দ্পাল শাক্য-ব্জাং-পো  নামক এক বৌদ্ধ ভিক্ষুর নিকট শ্রমণের শপথ গ্রহণ করেন। এই সময় তিনি র্গ্যাল-ম্ত্শান-দ্পাল  নামক তার মাতুলের নিকট হতে হেবজ্র তন্ত্রের ওপর দ্বিকল্পতন্ত্র সম্বন্ধে শিক্ষালাভ করেন।
ধর্মশিক্ষা
১৩৬১ খ্রিষ্টাব্দে তিনি সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান নামক বৌদ্ধ পণ্ডিতের নিকট প্রব্রজ্যা ও উপসম্পদা গ্রহণ করেন। পরবর্তী বছরগুলিতে তিনি ম্খান-ছেন-শেস-রাব-র্গ্যা-ম্ত্শো  নামক ভিক্ষুর নিকট অভিসময়ালঙ্কার ও অভিধর্মসমুচ্চয় এবং ম্খান-ছেন-ম্গোন-র্গ্যাল  ও র্তোগ-গে-পা-দ্পাল-ল্দান-ব্জাং-পো  নামক দুই ভিক্ষুর নিকট ধর্মকীর্তি রচিত প্রমাণবার্ত্তিক সম্বন্ধে শিক্ষালাভ করেন। এছাড়া ছোস-র্জে-কুম-ম্খ্যেন-ছেন-পো, লো-ছেন-ব্যাং-ছুব-র্ত্সে-মো , দ্পাল-ল্দান-ত্শুল-খ্রিম্স , ফ্যোগ্স-লাস-র্নাম-র্গ্যাল , ছোস-র্জে-দ্কোন-মছোগ-র্গ্যাল-ম্ত্শান , মা-গ্চিগ-ছোস-স্গ্রোন , ব্লা-মা-দাম-পা-ব্সোদ-নাম্স-র্গ্যাল-ম্ত্শান  র্গ্যাল-স্রাস-থোগ্স-মেদ-দ্পাল-ব্জাং-পো  ইত্যাদি পণ্ডিতেরা তার উল্লেখযোগ্য শিক্ষক ছিলেন। তার উল্লেখযোগ্য শিষ্য ছিলেন প্রথম ঙ্গোর-ছেন কুন-দ্গা'-ব্জাং-পো।
ইয়া মুহাম্মাদ
ইয়া মুহাম্মদ (আরবি : يا محمد), বা "ইয়া রাসুলাল্লাহ" এমন কিছু অভিব্যক্তি যা কিছু মুসলমানগণ ব্যবহৃত করে থাকে, যার অর্থ যথাক্রমে " ওহ মুহাম্মদ " বা " ওহ আল্লাহর দূত "।
সংজ্ঞা
বাক্যাংশটির অর্থ "ও [নাম]"। আক্ষরিক, শব্দ ইয়া মানে "হে" (কাউকে সম্বোধনে ব্যক্তিকে সরাসরি নির্দেশ বোধক শব্দ)। একে অপরকে ডেকে আনার জন্য আরবদের ব্যবহৃত একটি সাধারণ উপসর্গ এটি। মোহাম্মদ নামের কাউকে আরবিতে ইয়া মোহাম্মদ হিসাবে সম্বোধন করেন।
বিশ্বের বিভিন্ন অংশে ব্যবহার
কথায় কথায় 'ইয়া' শব্দের মাধ্যমে সাহায্যের জন্য আল্লাহকে ডাকতে ব্যবহৃত হয়। এটি নবী (ইয়া মুহাম্মদ) বা তাঁর পরিবার, সহচর এবং সম্মানিত ব্যক্তিত্বের মাধ্যমে শাফায়াত চাইতেও ব্যবহৃত হয়। এটি শিরকের থেকে পৃথক, কারণ এই বিশ্বাস যে, এই ব্যক্তিরা তাদের আহ্বানের ফলে যে কোন সহায়তা দেয়, তা কেবলমাত্র আল্লাহর অনুমতিক্রমে। সালাফি সম্প্রদায় বিশ্বাস করে, এই কাজ শিরক ও কুফরের সমতুল্য।
অপরিচিতকে ডাকার জন্য ব্যবহার
সৌদি আরবে, ইয়ামুহাম্মাদ কথোপকথন শুরু করার জন্য একজন অপরিচিত ব্যক্তিকে সম্বোধন করতে ব্যবহৃত হয়। একে অপরিচিত ব্যক্তিকে সম্বোধনের অন্যতম শালীন ও সম্মানজনক উপায় হিসাবে বিবেচনা করা হয়, যেহেতু মুহম্মদকে সবচেয়ে সম্মানজনক নাম হিসাবে বিবেচনা করা হয়, তাই বিশ্বব্যাপী মুসলমানদের মধ্যে এর জনপ্রিয়তা রয়েছে।
সমালোচনা
ওহাব্বী/সালাফি সম্প্রদায় মতে ইসলামের ব্যাখ্যায় "ইয়া আলী", "ইয়া রসুলুল্লাহ এবং" ইয়া হুসেন "এর বক্তব্যের বিরোধী কারণ তারা বিশ্বাস করে, এই লোকেরা বেঁচে নেই এবং তারা তাদের শুনতে পারে না। তবুও শিয়া ও সুনির্দিষ্টদের অধিকাংশই এই গোষ্ঠীটি এটিকে সাহায্যের জন্য অনুরোধ করার অনুমতিযোগ্য রূপ বলে বিশ্বাস করে। সুন্নী স্কুলে এটিকে আল্লাহ এবং শিয়া সম্প্রদায়ের প্রতি আহ্বানকারী হিসাবে বিশ্বাস করে, এবং এটি আল্লাহকে ডাকছে না বরং কেবল তাদের সহায়তা কামনা করছে বলে চিন্তার মধ্যে পার্থক্য রয়েছে।
ডেরা ইসমাইল খান জেলা
ডেরা ইসমাইল খান (ډېره اسماعیل خان ولسوالي, ضلع ڈیره اسماعیل خان, প্রায়শই সংক্ষেপে ডাকা হয়ে থাকে ডি.আই. খান নামে) পাকিস্তানের খাইবার পাখতুনখোয়া প্রদেশের ডেরা ইসমাইল খান বিভাগের একটি জেলা। জেলাটির রাজধানী শহরের নাম হচ্ছে ডেরা ইসমাইল খান শহর। জেলাটি মোট আয়তন হচ্ছে এবং ১৯৯৮ সালের আদমশুমারীর হিসাব অনুযায়ী জনসংখ্যা ছিল প্রায় ৮৫২,৯৯৫ জন।
নিম্নতম মজুরী বোর্ড
নিম্নতম মজুরী বোর্ড শ্রম ও কর্মসংস্থান মন্ত্রণালয়ের আওতাধীন বাংলাদেশ সরকারের একটি নিয়ন্ত্রক সংস্থা, যা শিল্পক্ষেত্রে সরকারের কাছে ন্যূনতম মজুরি পরিবর্তনের প্রস্তাব দেওয়ার জন্য দায়বদ্ধ।
ইতিহাস
নিম্নতম মজুরী বোর্ড ১৯৫৯ সালে আন্তর্জাতিক শ্রম সংস্থার সম্মেলনের ভিত্তিতে পাকিস্তান সরকার প্রতিষ্ঠা করেছিল। বাংলাদেশের টেক্সটাইল শিল্পসহ সকল শিল্পের ন্যূনতম মজুরি প্রতিষ্ঠার জন্য এই বোর্ড দায়বদ্ধ। বাংলাদেশ শ্রম আইন অনুযায়ী প্রতি পাঁচ বছরে একবার ন্যূনতম মজুরি সংশোধন করতে হবে।
ডাইয়্যান ফশি
ডাইয়্যান ফশি (জানুয়ারি ১৬, ১৯৩২ - আনুমানিক ডিসেম্বর ২৬, ১৯৮৫) ছিলেন একজন মার্কিন প্রাণিবিদ। তিনি ১৯৩২ সালে জন্মগ্রহণ করেন। দীর্ঘ ১৮ বছর ধরে গোরিলাদের উপর এক বিস্তর গবেষণা পরিচালনা করেছিলেন।